Берничә кредиты булганнарга бурычлардан ничек котылырга? (Финанс министрлыгы белгече КИҢӘШЛӘРЕ)

	Россиядә яшәүчеләрнең 47,1 проценты кредит бурычына ия.  Бүгенге шартларда күпләребезгә әҗәтне түләү шактый ук кыенлашты. Шуны истә тотып, РФ Финанс министрлыгы белгече Елена Кисмина РИА Новости хәбәрчесенә бурычтан дөрес итеп котылу юллары турында сөйләгән. “Кредитлар берничә икән, иң элек бер кәгазьгә, кечкенәсеннән алып, зурысына кадәр, барысын да  тәртип белән язып куегыз.  Башта бөтен көчегезне беренчесен – иң кечкенәсен түләүгә юнәлтегез.	 Һәрбер артык тиенегезне шуны түләргә дип алып куегыз, ә калган кредитларыгыз буенча ничек кирәк – шулай гына түләүне дәвам итегез”, – дип киңәш биргән Кисмина. Ул шулай ук беренче бурычны түләп бетергәч, бөтен көчне инде икенчесенә юнәлтергә кирәклеген искәрткән. Белгеч әйтүенчә, болай эшләгәндә, тырышлыкның нәтиҗәсе бик тиз күренәчәк. Моннан тыш күбрәк акча эшләү һәм акчаны бөртекләп җыеп баруга этәргеч тә барлыкка киләчәк. 
	---	
Ватаным Татарстан

	№ --- | 21.05.2020	


